Мәдени болмысты таныту нысандарының әралуандығын қорғау 
және ынталандыру туралы конвенциясын ратификациялаудан болуы ықтимал саяси, құқықтық, ақпараттық, қаржы-экономикалық
 және басқа да салдарларын 
БАҒАЛАУ


[bookmark: _Hlk211366443]	Жоба Мемлекет басшысының Медиация жөніндегі халықаралық ұйым құру туралы конвенцияны ратификациялауды аяқтау туралы тапсырмасын (2026 жылғы 4 тамыздағы №26-93-5.16, 1.34-тармақ), сондай-ақ «Қазақстан Республикасының халықаралық шарттары туралы» Қазақстан Республикасы Заңының 5, 11, 13 және 14-баптарына сәйкес орындау мақсатында әзірленді.
	Медиация жөніндегі халықаралық ұйым құру туралы конвенцияны (бұдан әрі – Конвенция) ратификациялау Қазақстан Республикасы мен Конвенцияға қатысушы мемлекеттер арасындағы медиация саласындағы халықаралық ынтымақтастықты нығайтуға мүмкіндік береді.
	Конвенция медиация саласындағы халықаралық ынтымақтастықты дамытуға, халықаралық дауларды бейбіт жолмен реттеу тетіктерін нығайтуға, сондай-ақ Қазақстан Республикасының халықаралық институционалдық дауларды шешу тетіктеріне қатысуын кеңейтуге бағытталған.
Конвенцияны ратификациялау Қазақстан Республикасының халықаралық беделін арттыруға, медиация институтын дамытуға және Конвенцияға қатысушы мемлекеттермен ынтымақтастықты нығайтуға ықпал етеді.
Саяси тұрақсыздық немесе бұқаралық қоғамдық наразылық тудыру қаупі байқалмайды.
Қазақстан Республикасының «Қазақстан Республикасының халықаралық шарттар туралы» Заңының 11-бабының 1), 2) және 5) тармақшаларына сәйкес Конвенция ратификациялауға жатады.
Конвенцияның 47-бабына сәйкес Уағдаласушы мемлекеттердің жыл сайынғы мүшелік жарнасы көзделген, оның мөлшері Дүниежүзілік пошта одағы жүйесіндегі мемлекеттің жарна сыныбы негізінде келісілген жарналар шкаласына сәйкес айқындалады.
Қытай Халық Республикасының Сыртқы істер министрлігінің Қазақстан Республикасының ҚХР-дағы Елшілігіне жолдаған ресми нотасына сәйкес, Қазақстан Республикасының Дүниежүзілік пошта одағының жарналар шкаласы бойынша бір тармағы бар, бұл 20 000 (жиырма мың) АҚШ долларына сәйкес келеді. Осылайша, Қазақстан Республикасының болжамды жыл сайынғы мүшелік жарнасының мөлшері 20 000 (жиырма мың) АҚШ долларын құрайды.
Бұл ретте жыл сайынғы мүшелік жарнаны төлеу Конвенцияның Қазақстан Республикасы үшін күшіне енуіне қажетті мемлекетішілік рәсімдер аяқталғаннан кейін ғана жүзеге асырылатын болады.
Осыған байланысты Қазақстан Республикасы Сыртқы істер министрлігі 017 «Қазақстан Республикасының халықаралық ұйымдарға, өзге де халықаралық және басқа органдарға қатысуы» бюджеттік бағдарламасы бойынша тиісті есептеулерді дайындады. Халықаралық шарт шеңберінде жарна төлеу мәселесі қазіргі уақытта қарастырылуда.   
Конвенцияға қатысушы мемлекеттер тарапынан медиаторлардың Ұйым жұмысына қатысуына байланысты өзге қаржылық шығыстар көзделмейді.
Конвенция Қазақстан Республикасы үшін теріс саяси, құқықтық, ақпараттық, қаржы-экономикалық және басқа да салдарларға әкелмейді.


Қазақстан Республикасы 
Премьер-Министрінің орынбасары – 
Мәдениет және ақпарат министрі                                           А. Балаева

